Nascuda a la República Txeca, fa 11 anys que visc a Catalunya.
Fa 3 anys que sóc presidenta de l'Associació de Turisme de la Vall de Lord i sóc la fundadora i propietària del Zoo del Pirineu, un centre privat que allotja i cuida un gran nombre d'animals salvatges irrecuperables.
En primer lloc parlaré com a directora del Zoo del Pirineu:
El Zoo del Pirineu és el compliment dels meus somnis.
Tota la vida volia aportar el meu granet de sorra a la protecció de la natura.
Poder cuidar dels animals irrecuperables, poder interactuar amb ells i donar a la seva vida desafortunada un nou sentit comporta molta responsabilitat, però em fa molt feliç.
Una part important de la meva tasca és treballar amb els nostres visitants.
Ensenyar-los els efectes que té la nostra acció humana a la natura.
Ho fem d'una manera divertida i entretinguda:
Crec que la tasca que fem al Zoo del Pirineu té un gran sentit.
La gent es queda impactada al poder conviure i actuar amb els animals durant la seva visita al nostre parc i aquesta experiència influencia en la seva vida futura.
Com a presidenta de l'Associació de Turisme de la Vall de Lord: és una feina intensa però molt satisfactòria.
Tot i que requereix una gran implicació horària i personal, és un goig poder treballar amb la gent que té la mateixa meta; posar aquest espai maquíssim i desconegut al mapa; fer conèixer els llocs idíl·lics de la Vall al visitant; ajudar a millorar la seva experiència; donar les eines perquè no es perdin res que els podria interessar; animar-los a tornar a venir per conèixer la Vall de maneres diferents.
L'Associació està formada pels representants del sector privat (82 socis) i del sector públic (Consell Comarcal, Ajuntament de Sant Llorenç de Morunys, Ajuntament de la Coma i la Pedra i Ajuntament de Guixers).
Estic molt agraïda de poder viure i treballar en un lloc on l'administració publica escolta les necessitats dels seus habitants i els problemes els solucionem conjuntament.
Sostenibilitat, protecció del medi ambient, respecte.
Va més enllà de només paraules maques i modernes, reunions i xerrades.
Hem de canviar els nostres costums!
És una tasca molt important i no la farà ningú per nosaltres.
Hem de ser nosaltres mateixos qui assegurem el nostre futur.
Si som molts els que actuem, encara ho podem aconseguir.
Amb 18 anys vaig marxar de casa dels meus pares, perquè no em volien deixar estudiar la meva carrera preferida –des de petita volia ser veterinària.
Vaig aprendre que si tens un somni, l'has de seguir i has de lluitar per ell.
La Vall de Lord i tot el nord de la comarca del Solsonès, que destaca per una increïble riquesa natural.
Desgraciadament Catalunya és coneguda pel turisme de platja i falta donar-la a conèixer en tota la seva magnitud i varietat: per mi, naturalment, destaca la biodiversitat dels animals salvatges que habiten aquest país, però també la immensa riquesa del patrimoni cultural –no nomes les ermites i esglésies, sinó la cultura, història i les peculiaritats de la gent que habita aquestes contrades.
Espero poder ajudar a fer conèixer aquestes facetes úniques del lloc on tinc el privilegi de poder viure.
La Catalunya Central és un espai molt variat.
Per mi, és aquesta diversitat la que la fa única.
El nord de la comarca del Solsonès.
Les valls amb aigua cristal·lina i neta, el blau del cel clar omplert de les cançons dels ocells.
La verdor dels boscos que inviten a fer una passejada, respirar aire fresc i desconnectar dels nostres problemes diaris.
La veritat és que no tinc temps lliure.
Però tinc un enorme privilegi de gaudir del meu dia a dia laboral.
Faig la feina que m'agrada i que m'omple, comparteixo la meva passió amb la meva família.
Llegeixo molts llibres –sobretot sobre animals i també per aprendre com portar una empresa.
Tinc sort de dominar altres idiomes i puc ampliar el meu coneixement en diferents direccions i de diverses fonts.
A l'Associació de Turisme de la Vall de Lord igual que al Zoo del Pirineu utilitzem les mateixes xarxes socials: Instagram, Facebook i Twitter.
Cada xarxa té un aspecte diferent, té seguidors diferents i m'agrada molt conèixer i interactuar amb els nostres seguidors via aquestes xarxes.
Al Zoo del Pirineu a més tenim un butlletí mensual.
Els seguidors del butlletí són els nostres NIPs (Naturally Important People).
Els informem sobre les novetats del parc, fem descomptes i ofertes exclusives per ells.
Per nosaltres és una eina principal.